Chytľanovité

Chytľanovité (lat. Architeuthidae) je čeľaď z taxónu kalmary (Teuthida) resp. z taxónu Oegopsida. Patria do nej jedny z najväčších hlavonožcov.

Jediným rodom tejto čeľade je rod chytľan (iné názvy: kalmar, kalmár, krak, [bohemizmus] krakatica; lat. Architeuthis). V systémoch dávnejšej minulosti bolo od tohto rodu odčlenených viacero samostatných rodov.

V súčasnosti sa za jediný druh rodu Architeuthis považuje druh Architeuthis dux (slovenské názvy: chytľan obrovitý, kalmar [alebo kalmár] obrovitý, kalmar [alebo kalmár] obrovský, krak obrovský, krak obyčajnýkrak. In: PAULIČKA et al. Všeobecný encyklopedický slovník G-L. 2002. S. 681, [bohemizmus] krakatica obrovská, chytľan kráľovskýchytľan. In: Encyclopaedia Beliana 6. S. 607). Donedávna však bolo od tohto druhu často odčlenených viacero samostatných druhov, ktorých presný počet bol sporný. V niektorých textoch bol jedným z týchto samostatných druhov druh Architeuthis princeps (slovenské názvy: chytľan kráľovský, krak obrovskýSvet živočíšnej ríše. Martin: Osveta. 1984. S. 69, 101, staršie: chobotnica) , ktorý sa väčšinou charakterizoval ako najväčší druh z rodu Architeuthis. Vo viacerých textoch sa slovenské a/alebo latinské názvy druhov Architeuthis dux a Architeuthis princeps rozlične zamieňali, ako sčasti vidno aj na vyššie uvedených duplicitných slovenských názvoch.

Chytľany sú pravdepodobne pôvod legiend o krakenoch.

Systematika 
Súčasnosť 
Podľa súčasných názorov (na základe prác z rokov 1998 a 2013) rod Architeuthis zahŕňa len jeden druh - Architeuthis dux (po slovensky chytľan obrovitý - synonymá pozri v úvode článku). Tento druh sa niekedy ďalej delí na tieto poddruhy:
Architeuthis dux dux - Vyskytuje sa v severnom Atlantickom oceáne. Zodpovedá bývalému užšie poňatému druhu Architeuthis dux (chytľan obrovitý). Zahŕňa aj bývalé druhy Architeuthis monachus, Architeuthis harveyi [časť] (=Megaloteuthis harveyi), Architeuthis princeps (chytľan kráľovský - synonymá pozri v úvode článku), Architeuthis clarkei, Architeuthis hartingii (=Loligo hartingii) , Architeuthis proboscideus (=Dinoteuthis proboscideus), Architeuthis bouyeri (=Loligo bouyeri), Architeuthis nawaji, Architeuthis grandis (=Plectoteuthis grandis)  a Architeuthis titan.
Architeuthis dux martensii - Vyskytuje sa v severnom Tichom oceáne. Zodpovedá bývalému druhu Architeuthis martensii (= Megateuthis martensii). Zahŕňa aj bývalý druh Architeuthis japonica.
Architeuthis dux sanctipauli - Vyskytuje sa na južnej pologuli. Zodpovedá bývalému druhu Architeuthus sanctipauli (= Mouchezis sanctipauli, = Architeuthis mouchezii). Zahŕňa aj bývalé druhy Architeuthis physeteris (=Dubioteuthis physeteris), Architeuthis harveyi [časť], Architeuthis kirkii, Architeuthis stockii (=Steenstrupia stockii), Architeuthis longimanus a Architeuthis verrilli. 

Minulosť 
Staršie, t.j. do roku 1998/2013, sa rod Architeuthis delil na viacero druhov, ale bola sporné, na koľko druhov sa má presne rozdeliť. Typický systém v druhej polovici 20. storočia (a na začiatku 21. storočia) vyzeral nasledovne:

rod Architeuthis (chytľan) [= dnešný druh Architeutis dux (chytľan obrovitý) v najširšom zmysle]:
Architeuthis dux (chytľan obrovitý) v širšom zmysle:
 Architeuthis dux (chytľan obrovitý) užšom zmysle - severovýchodný príp. aj severozápadný Atlantický oceán
 Architeuthis clarkei - severovýchodný Atlantický oceán
 Architeuthis princeps (chytľan kráľovský) - severozápadný Atlantický oceán
 Architeuthis harveyi - severozápadný Atlantický oceán
Architeuthis physeteris - stredný Atlantický oceán; zaraďovaný aj do druhu Architeuthis dux v širšom zmysle
?Architeuthis hartingii - miesto nálezu neznáme
Architeuthis martensii v širšom zmysle/Architeuthis japonica v širšom zmysle:
 Architeuthis martensii v užšom zmysle - severozápadný Tichý oceán
 Architeuthis japonica v užšom zmysle - severozápadný Tichý oceán
Architeuthis sanctipauli v širšom zmysle:
Architeuthis sanctipauli v užšom zmysle - južný Indický oceán
Architeuthus stockii v širšom  zmysle/Architeuthis kirkii v širšom zmysle:
 Architeuthis kirkii v užšom zmysle - južný Tichý oceán
 Architeuthis stockii v užšom zmysle - južný Tichý oceán
viacero Architeuthis sp. 
Ako vidno, počet druhov v uvedenom systéme (ak si odmyslíme problematické položky Architeuthis sp. a Architeuthis hartingii) môže byť:
- od 3 druhov (A. dux, A. martensii a A. sanctipauli) zodpovedajúcich poddruhom v hore uvedenom súčasnom systéme, 
 - cez 4 druhy (A. dux, A. physeteris, A. martensii a A. sanctipauli), 
 - cez rôzne iné počty druhov,
 - až po 10 druhov (A. dux, A. clarkei, A. princeps, A. harveyi, A. physeteris, A. martensii, A. japonica, A. sanctipauli, A. kirkii a A. stockii).

Niektorí autori rozlišovali o niečo viac než vyššie uvedených 10 druhov, keď napríklad ako samostatné druhy uvádzali aj druhy Architeuthis monachus a Architeuthis longimanus; ďalšie možné samostatné druhy sú uvedené hore v súčasnom systéme ako synonymá poddruhov.

Zdroje kapitoly Systematika:FERNANDÉZ-ALVARÉZ. F. Á. et al. 
A phylogenomic look into the systematics of oceanic squids (order Oegopsida). Zoological Journal of the Linnean Society, 2022, 194, 1212–1235. With 4 figures. Guerra, Angel & González, Ángel. (2010). Ecofisiologia del calamar gigante. Investigacion y ciencia. 46-54. Architeuthis in: ToL - verzia z roku 2023: , verzia z roku 2011: Current Classification of Recent Cephalopoda 2001 FORCH, E.C. The marine fauna of New Zealand: Cephalopoda: Oegopsida: Architeuthidae {Giant Squid).  NIWA (National Institute of Water and Atmospheric Research Ltd). 1998 - kapitoly Systematics a Appendix 1 (S. 86 a nasl., S. 102 a nasl.) ZUEV, G. V., NESIS, K. N. Kaľmary. Moskva: Piščevaja Promyšlennosť. 1971. S. 244-247  SWEENEY, M. J. Records of Architeuthis Specimens from Published Reports. 2001 

 Charakteristika 
Podľa vyplavených alebo ulovených už mŕtvych exemplárov sa odhaduje priemerná dĺžka chytľana na 10 – 12 m a maximálna dĺžka na 18 m pre samice, pričom samce sú o trochu menšieRoper CFE, Sweeney MJ& Nauen CE. 1984FAO species catalogue, vol. 3. Cephalopods of the world. An annotated and illustrated catalogue of species of interest to fisheries. FAO Fish Synop. 3, 1–277.. Živí sa mäsom, loví ryby a hlavonožce. Dospelé jedince vo veľkom loví vorvaň tuponosý.Clarke MR. 1983 Cephalopod biomass-estimation from predation. Mem. Nat. Mus. Vict. 4, 95–107

Má 8 ramien pokrytých ozúbkovanými prísavkami a 2 dlhšie ktoré používa na lov. Na tele majú svetielkujúce orgány nazývané fotofory. 

Ako ich príbuzní chobotnice a sépie tiež dokážu meniť farbu pokožky a vidia veľmi dobre v polarizovanom svetle. Žijú vo veľkých hĺbkach, a preto o nich vieme len málo. Chytľan je rozšírený globálne okrem polárnych oblastí.Sweeney MJ& Roper CFE. 2001 Records of Architeuthis specimens from published reports. Washington, DC: National Museum of Natural History, Smithsonian Institution. Živý jedinec bol prvýkrát pozorovaný v roku 2004, išlo aj o prvý videozáznam.

Zdroje 

 Iné projekty 

Kategória:Kalmary
Kategória:Najmenej ohrozené druhy